

**കേരള സര്‍ക്കാര്‍**

സംഗ്രഹം

കൃഷി (ക്ഷീരവികസന ) വകുപ്പ് കേരള ക്ഷീരകര്‍ഷക ക്ഷേമനിധിയില്‍ അംഗങ്ങളായവര്‍ക്ക് മരണാനന്തര ധനസഹായം നല്‍കുന്ന പദ്ധതിക്ക് അനുമതി നല്‍കി ഉത്തരവ് പുറപ്പെടുവിക്കുന്നു.

=========================================================================================

**കൃഷി (ക്ഷീരവികസന) വകുപ്പ്**

സര്‍ക്കാര്‍ ഉത്തരവ് (-) നം. 1888/ 2007 /കൃഷി തീയതി: തിരുവനന്തപുരം, 9102007.

=========================================================================================

പരാമര്‍ശം : 1. കേരള ക്ഷീരകര്‍ഷക ക്ഷേമനിധി നിയമം

2. ക്ഷേമനിധി ചീഫ് എക്‌സിക്യൂട്ടീവ് ഓഫീസറുടെ 692007 ലെ

കെ.ഡി.എഫ്.ഡബ്‌ളിയൂ.എഫ് /എ / 758/2007 ാം നമ്പര്‍ കത്ത്.

**ഉത്തരവ്**

പരാമര്‍ശം ഒന്നു പ്രകാരം ക്ഷീരകര്‍ഷകര്‍ക്കായി വിവിധ ക്ഷേമ പ്രവര്‍ത്തനങ്ങള്‍ നടത്താവുന്നതാണ് എന്ന് വ്യവസ്ഥ ചെയ്തിട്ടുണ്ട്. 2007 ലെ കേരള ക്ഷീരകര്‍ഷക ക്ഷേമനിധി നിയമപ്രകാരം, ക്ഷേമനിധിയില്‍ അംഗങ്ങളായിട്ടുള്ള ക്ഷീരകര്‍ഷകര്‍ക്കായി വിവിധ ക്ഷേമപ്രര്‍ത്തനങ്ങള്‍ നടത്താവുന്നതാണ്. ആയതിന്റെ അടിസ്ഥാനത്തില്‍ ക്ഷീരകര്‍ഷകന്റെ നോമിനിക്ക് സഹായമായി 1000/ രൂപ (ആയിരം രൂപമാത്രം)തുക തീരുമാനം നടപ്പിലാക്കുന്നതിന് അനുമതി നല്‍കണമെന്ന് , പരാമര്‍ശം 2 പ്രകാരം കേരള ക്ഷീരകര്‍ഷക ക്ഷേമനിധി ബോര്‍ഡ് ചീഫ് എക ്‌സിക്യൂട്ടീവ് ഓഫീസര്‍ ആവശ്യപ്പെട്ടിരുന്നു.

സര്‍ക്കാര്‍ ഇക്കാര്യം വിശദമായി രിശോധിക്കുകയും 2007 കേരള ക്ഷേമനിധി നിയമത്തിലെ വകുപ്പ് 4 (ഇ) പ്രകാരം ക്ഷേമനിധിയില്‍ അംഗങ്ങളായ ക്ഷീര കര്‍ഷകന്‍ മരണപ്പെട്ടാല്‍ അവരുടെ നോമിനിക്ക് ക്ഷേമനിധിയില്‍ നിന്നും 1000 രൂപ (ആയിരം രൂപ മാത്രം ) സഹായ ധനമായി അനുവദിക്കാന്‍ ക്ഷേമനിധി ബോര്‍ഡിന്റെ ചീഫ് എക്‌സിക്യൂട്ടീവ് ഓഫീസര്‍ക്ക് അനുമതി നല്‍കികൊണ്ട് സര്‍ക്കാര്‍ ഉത്തരവ് പുറപ്പെടുവിക്കുന്നു.

ഗവര്‍ണ്ണറുടെ ഉത്തരവിന്‍ പ്രകാരം

 പി. ബാലചന്ദ്രന്‍ നായര്‍

അണ്ടര്‍ സെക്രട്ടറി

ഡയറക്ടര്‍, ക്ഷീരവികസന വകുപ്പ് , തിരുവനന്തപുരം

ചീഫ് എക്‌സിക്യൂട്ടീവ് ഓഫീസര്‍ , കേരള ക്ഷീരകര്‍ഷക ക്ഷേമനിധി ബോര്‍ഡ്.

അക്കഡണ്ടന്റ് ജനറല്‍ (ആഡിറ്റ്) എ ആന്റ് ഇ ), കേരള ,തിരുവനന്തപുരം

ഉത്തരവിന്‍ പ്രകാരം,

സെക്ഷന്‍ ഓഫീസര്‍